Α.Σ. Καρδίτσας

Ο Αθλητικός Σύλλογος Καρδίτσας, γνωστός και με τη σύντμηση Α.Σ.Κ., γνωστός από τις 24 Αυγούστου 2023 με την ονομασία Α.Σ. Καρδίτσας ΙΑΠΩΝΙΚΗ, λόγω της χορηγίας από την ομώνυμη εταιρία, είναι ελληνικό αθλητικό σωματείο που δραστηριοποιείται στην πόλη της Καρδίτσας στη Θεσσαλία. Επίσημο έτος ίδρυσής του είναι το 2006 «Ιστορία» , πληροφορίες στον επίσημο ιστότοπο του συλλόγου. και αγωνίζεται με χρώματα το μπλε και το λευκό. Διατηρεί τμήματα καλαθοσφαίρισης για ενήλικους άνδρες και υποδομής για νεαρούς αθλητές και αθλήτριες.«Ακαδημίες», πληροφορίες στον επίσημο ιστότοπο του συλλόγου. Ως έδρα ο σύλλογος χρησιμοποιούσε μέχρι το 2019 το Κλειστό Γυμναστήριο του Δημοτικού Αθλητικού Κέντρου Καρδίτσας, χωρητικότητας 500 καθήμενων θεατών, ενώ από το 2019 μεταφέρθηκε στο Νέο Κλειστό Γυμναστήριο Καρδίτσας χωρητικότητας δυναμικότητας 3007 θέσεων εκ των οποίων μόνιμες κερκίδες 2.505 θέσεων και πτυσσόμενες 502 θέσεις θεατών.«Κλειστό Καρδίτσας» , πληροφορίες στον ιστότοπο Gipeda.gr. Τον Δεκέμβριο του 2023, η χωρητικότητα της αρένας αυξήθηκε σε 3.500 θέσεις, ως μέρος των βελτιώσεων ενόψει της διοργάνωσης του Ελληνικού All-Star Game καλαθοσφαίρισης ανδρών του 2023 στην αρένα.

Από το 2017 είχε δηλωθεί επισήμως για εμπορικούς λόγους η χορηγική ονομασία Α.Σ. Καρδίτσας Μέλι ΑΤΤΙΚΗ,«Και εγένετο… Α.Σ. Καρδίτσας Μέλι ΑΤΤΙΚΗ», άρθρο στον ιστότοπο E-Basket.gr, 29 Σεπτεμβρίου 2017. ενώ απ' το 2020 η ομάδα αναφερόταν για χορηγικούς λόγους ως Α.Σ. Καρδίτσας Βιολογικό Χωριό.Το Βιολογικό Χωριό Χρυσός Χορηγός του Α.Σ.Καρδίτσας

 Ιστορική αναδρομή 
 Ίδρυση 
Ο Αθλητικός Σύλλογος Καρδίτσας προέρχεται από τη διαδοχική συγχώνευση καλαθοσφαιρικών σωματείων της Καρδίτσας. Με τη σημερινή του μορφή και ονομασία υφίσταται από το 2006, οπότε και συγχωνεύθηκαν οι προϋπάρχοντες σύλλογοι «Α.Σ. Καρδίτσα-21ος Αιώνας» και «Γ.Σ. Άμιλλα Καρδίτσας». Οι δυο τελευταίοι προέκυψαν επίσης από συγχωνεύσεις: ο μεν πρώτος από τη συνένωση του «Αίαντα Καρδίτσας» με το «Φιλαθλητικό Καρδίτσας», ο δε δεύτερος από τη συνένωση των τμημάτων καλαθοσφαίρισης των ομάδων: «Γ.Σ. Καρδίτσας», «Αναγέννηση Καρδίτσας» και «Άμιλλα Καρδίτσας». Κατά συνέπεια μπορεί να θεωρηθεί ότι ο σημερινός σύλλογος ενσωματώνει το μεγαλύτερο μέρος της ιστορίας και της παράδοσης του καρδιτσιώτικου μπάσκετ.Από το «Γυμναστικό Σύλλογο Καρδίτσας» ξεκίνησε την καριέρα του ο Γιάννης Μπουρούσης, ενω από το «Φιλαθλητικό Όμιλο Καρδίτσας» ο Γιάννης Γιαννούλης.

 Ανοδική πορεία (2013 - 2017) 
Τον Ιανουάριο του 2014 το σωματείο συμμετείχε στο Final-4 του Κυπέλλου Θεσσαλίας το οποίο και διοργανώνει η Ε.Σ.ΚΑ.Θ. Στον Ημιτελικό επιβλήθηκε του Ερμή Αγιάς με σκορ 70-75,  σφραγίζοντας το εισιτήριο για τον Τελικό.«Πρόκριση στον τελικό του κυπέλλου ΕΣΚΑΘ για τον Α.Σ.Κ.» , άρθρο στον ιστότοπο KarditsaLive.gr, 5 Ιανουαρίου 2014. Στο αμφίρροπο αυτό παιχνίδι, που διεξήχθη στο Κλειστό Γυμναστήριο Αλκαζάρ, αντιμετώπισε τα Φάρσαλα παίρνοντας τη νίκη με σκορ 60-57. Το τελικό αποτέλεσμα διαμόρφωσε ο Κώστας Κομποδιέτας με καλάθι-φάουλ.«Κυπελλούχος Θεσσαλίας ο Α.Σ.Καρδίτσας, 60-57 τα Φάρσαλα (photostory)», ανάρτηση στον επίσημο ιστότοπο του συλλόγου, 7 Ιανουαρίου 2014.«Κυπελλούχος ΕΣΚΑΘ ο Α.Σ. Καρδίτσας!» , άρθρο στον ιστότοπο KarditsaPress.gr, 6 Ιανουαρίου 2016.«Κυπελλούχος ΕΣΚΑΘ ο Α.Σ Καρδίτσας», άρθρο στον ιστότοπο OnLarissa.gr, 7 Ιανουαρίου 2014. Σε ό,τι αφορά την πορεία της στο Πρωτάθλημα της Α1 Ε.Σ.ΚΑ.Θ., η ομάδα του Σπύρου Παππά ολοκλήρωσε τις αγωνιστικές της υποχρεώσεις για την κανονική περίοδο στην κορυφή του βαθμολογικού πίνακα του 2ου Ομίλου.«Έσπασαν καρδιές...» , ανάρτηση στον επίσημο ιστότοπο του συλλόγου «Α.Σ. Δαναοί Τρικάλων».«Α1 ΕΣΚΑΘ/ Στην ισοβαθμία έμειναν έξω οι Ίκαροι/ Ποιοι πάνε μπαράζ ποιοι πέφτουν» , άρθρο στον ιστότοπο TrikalaSportiva.gr, 29 Μαρτίου 2014.«Αποτελέσματα της 18ης αγωνιστικής A1 ΕΣΚΑΘ» , ανάρτηση στον επίσημο ιστότοπο της Ένωσης Σωματείων Καλαθοσφαίρισης Θεσσαλίας. Στη συνέχεια συμμετείχε σε διαδικασία Play-offs που είχε τη μορφή μίνι-πρωταθλήματος μεταξύ τεσσάρων συλλόγων. Με απολογισμό 4 νίκες και 2 ήττες - και χάρις στο πλεονέκτημα της νίκης που είχε απέναντι στο Γ.Σ. Βόλου - κατέκτησε τον τίτλο του Πρωταθλητή Θεσσαλίας για την αγωνιστική περίοδο 2013-14.«ΕΣΚΑΘ: Στη Γ” εθνική η Καρδίτσα», άρθρο στον ιστότοπο InfoBasket.gr, 17 Μαΐου 2014.

Την αγωνιστική περίοδο 2014-15 ο σύλλογος της Καρδίτσας πραγματοποίησε την πρώτη του εμφάνιση στο επίπεδο της Γ' Εθνικής Κατηγορίας, 8 χρόνια μετά την ίδρυσή του. Εντάχθηκε στον 1ο Όμιλο Βορρά τον οποίο συνέθεσαν 14 ομάδες.«Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η τελική του συγκομιδή ήταν 12 νίκες και 14 ήττες, όσες συγκέντρωσε και η Μεταμόρφωση Βόλου. Στην τελική κατάταξη βρέθηκε στην 8η θέση, εξασφαλίζοντας την επιστροφή του στην ίδια Κατηγορία το επόμενο φθινόπωρο. Το Δεκέμβριο του 2014 τη θέση του πρώτου προπονητή ανέλαβε ο Χάρης Φόρος, μέχρι τότε βοηθός του Παππά.«Με τον Χάρη Φόρο στον πάγκο ο Α.Σ.Κ.» , άρθρο στον ιστότοπο Karditsa24.gr, 16 Ιουνίου 2015.

Την επόμενη χρονιά, 2015-16, τον 1ο Όμιλο Βορρά συνέθεσαν 12 σύλλογοι εκ των οποίων οι δύο πρώτοι θα κέρδιζαν εισιτήριο προβιβασμού στη Β' Εθνική Κατηγορία. Η ομάδα του Φόρου συγκέντρωσε στη διάρκεια της χρονιάς 20 νίκες και 2 ήττες, ισοβαθμώντας στην κορυφή του βαθμολογικού πίνακα με τον Ερμή Αγιάς. Βάσει των μεταξύ τους αποτελεσμάτων, η Καρδίτσα έχασε τον τίτλο του Πρωταθλητή, εξασφάλισε, όμως, την άνοδο στην αμέσως ανώτερη κατηγορία. Τον Ιανουάριο του 2016 η ομάδα συμμετείχε στον Τελικό μιας νέας διοργάνωσης, του 1ου Super Cup Θεσσαλίας, υπό την αιγίδα της Ένωσης Σωματείων Καλαθοσφαίρισης Θεσσαλίας. Εκεί αντιμετώπισε το Γυμναστικό Σύλλογο Λάρισας, ομάδα της Β' Εθνικής Κατηγορίας που είχε ανασυσταθεί το προηγούμενο καλοκαίρι. Το παιχνίδι έληξε υπέρ των Λαρισαίων με σκορ 76-66.«Ιστορικός τίτλος για τον ΓΣΛ», άρθρο στον ιστότοπο της εφημερίδας «Ελευθερία», 5 Ιανουαρίου 2016.«Σούπερ Καπ Θεσσαλίας: Ο τίτλος στον ΓΣ Λάρισας», άρθρο στον ιστότοπο InfoBasket.gr, 5 Ιανουαρίου 2016. Στον Ημιτελικό ο Α.Σ. Καρδίτσας είχε ξεπεράσει το εμπόδιο της Α.Ε. Λάρισας, επίσης ομάδας Β' Εθνικής, με σκορ 80-72.«Θεσσαλικό Super Cup Παρουσία Βασιλακόπουλου στη Λάρισα», 4 Ιανουαρίου 2016.

Κατά την αγωνιστική περίοδο 2016-17 ο Α.Σ. Καρδίτσας έλαβε μέρος για πρώτη φορά στην ιστορία του στο Πρωτάθλημα της Β' Εθνικής Κατηγορίας. Ειδικότερα εντάχθηκε στον Όμιλο Βορρά τον οποίο συγκρότησαν 16 ομάδες.«Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στο ανταγωνιστικό αυτό πλαίσιο, ο σύλλογος συγκέντρωσε 24 νίκες και 6 ήττες, χωρίς να παρατηρηθεί ισοβαθμία. Στην τελική βαθμολογική κατάταξη βρέθηκε στην 2η θέση, λαμβάνοντας απευθείας εισιτήριο ανόδου στην Α2 Εθνική.«Β' Εθνική (Βορράς / 30ή αγωνιστική): Καπάρωσε την 4η θέση το Αγρίνιο», άρθρο στον ιστότοπο InfoBasket.gr, 21 Μαΐου 2017.«Τα όνειρα γίνονται πραγματικότητα», άρθρο στον ιστότοπο InfoBasket.gr, 15 Μαΐου 2017. Κορυφαίος σκόρερ για λογαριασμό της ομάδας της Καρδίτσας αναδείχθηκε ο Θάνος Καμαριώτης με 353 πόντους.«Κράτησε τον «μπόμπερ» της η Καρδίτσα…», άρθρο στον ιστότοπο InfoBasket.gr, 10 Ιουλίου 2017. Καθήκοντα πρώτου προπονητή διατήρησε από τον Ιούνιο του 2016 μέχρι το επόμενο καλοκαίρι ο Κώστας Ρουμελιώτης.«Με προπονητή τον Κώστα Ρουμελιώτη ο Α.Σ. Καρδίτσας» , άρθρο στον ιστότοπο MouzakiNews.gr, 15 Ιουνίου 2016.«Ανέλαβε ο Ρουμελιώτης» , άρθρο στον ιστότοπο EBasket.gr, 15 Ιουνίου 2016. Τον Ιούνιο του 2017 ανακοινώθηκε η υπογραφή συμβολαίου μεταξύ της ομάδας και του προπονητή Λευτέρη Καλογήρου.«Κοντά στην Καρδίτσα ο Καλογήρου», άρθρο στον ιστότοπο InfoBasket.gr, 17 Ιουνίου 2017.

 Στην Α2 Εθνική (2017 - 2022) 
Την επόμενη χρονιά, 2017-18, η ομάδα της Καρδίτσας πραγματοποίησε το ντεμπούτο της στο θεσμό του Κυπέλλου Ελλάδος, με τον οποίο ξεκίνησαν το Σεπτέμβριο οι αγωνιστικές της υποχρεώσεις. Στη 2η Αγωνιστική της Α' Φάσης πήρε την πρώτη της νίκη με σκορ 64-75, εκτός έδρας, απέναντι στον Κ.Α.Ο. Κορίνθου.«Άλωσε την Κόρινθο για το κύπελλο Ελλάδος ο ΑΣΚ και φέρνει τον Ηρακλή στην Καρδίτσα!» , άρθρο στον ιστότοπο KarditsaSportiva.gr, 16 Σεπτεμβρίου 2017.«Τα αποτελέσματα του Κυπέλλου Ελλάδος», άρθρο στον ιστότοπο Sdna.gr, 16 Σεπτεμβρίου 2017. Για την 3η Αγωνιστική διασταυρώθηκε με τον Ηρακλή Θεσσαλονίκης το εμπόδιο του οποίου δεν κατάφερε να ξεπεράσει. Αναλυτικότερα ηττήθηκε εντός έδρας με σκορ 78-82 με συνέπεια να αποκλειστεί.«Παραλίγο «100άρα» ο Ιωνικός, πέρασε από την Καρδίτσα ο Ηρακλής», άρθρο στον ιστότοπο BasketWorld.net, 20 Σεπτεμβρίου 2017.«Συνεχίζει να… σαρώνει ο Ιωνικός, πέρασε από Καρδίτσα ο Ηρακλής», άρθρο στον ιστότοπο του ΣΠΟΡ FM, 20 Σεπτεμβριου 2017.

Στα πλαίσια του Πρωταθλήματος της Α2 Εθνικής Κατηγορίας, η Καρδίτσα συγκέντρωσε στη διάρκεια της χρονιάς 14 νίκες και 16 ήττες, όσες και το Ψυχικό. Υπερτερώντας στα μεταξύ τους αποτελέσματα, έσπρωξε την έτερη ομάδα στην ψυχοφθόρα διαδικασία των Play-outs, ενώ η ίδια έκλεισε τη χρονιά οριστικά στη 10η θέση.«Βαθμολογία και Αποτελέσματα Πρωταθλήματος Α2 Εθνικής Κατηγορίας Ανδρών 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα Play-Offs και Play-Outs Α2 Εθνικής Κατηγορίας Ανδρών 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Στα playoffs ο Εθνικός», άρθρο στον ιστότοπο Sport24.gr, 12 Μαΐου 2018.

Παραγωγικότερος σκόρερ της χρονιάς για το σύλλογο - και δεύτερος στο σύνολο των αθλητών της Α2 Εθνικής - αναδείχθηκε ο Σέρβος Στέφαν Τζόρτζεβιτς (512 πόντοι σε 28 αγωνιστικές, 18,29 κατά μ.ό.). Ακολούθησαν ο Έλληνας Θωμάς Αμπαράς (327 πόντοι σε 28 αγωνιστικές, 11,68 κατά μ.ό.) και ο Σωκράτης Ψαρόπουλος (270 πόντοι σε 29 αγωνιστικές, 9,31 κατά μ.ό.).«A.S. Karditsa: Total Stats Regular Season Championship 2017-18 Division A2», πληροφορίες στον ιστότοπο (Galanis)SportsData.gr.«Points: Regular Season Championship 2017-18 Division A2», πληροφορίες στον ιστότοπο (Galanis)SportsData.gr. Από τα μέσα Φεβρουαρίου του 2018 τη σκυτάλη στον πάγκο είχε πάρει ο προπονητής Γιάννης Τζήμας.«Ανέλαβε την Καρδίτσα ο Τζήμας», άρθρο στον ιστότοπο Sport24.gr, 12 Φεβρουαρίου 2018.«Ανέλαβε την τεχνική ηγεσία της Καρδίτσας ο Τζήμας», άρθρο στον ιστότοπο Zougla.gr, 12 Φεβρουαρίου 2018.

Την αγωνιστική περίοδο 2021-22, η ομάδα της Καρδίτσας κατέκτησε για πρώτη φορά στην ιστορία της το πρωτάθλημα της Α2 Εθνικής Κατηγορίας και την άνοδο στην Μπάσκετ Λιγκ.

 Στην Α1 και στο BCL (2022 - σήμερα) 
Από την αγωνιστική περίοδο 2022-23, η ομάδα της Καρδίτσας αγωνίζεται στην πρώτη τη τάξει κατηγορία του ελληνικού μπάσκετ. Την περίοδο 2024-25 τερμάτισε στην 5η θέση, συμμετέχοντας στα πλέι οφ, και κέρδισε για πρώτη φορά την συμμετοχή της σε ευρωπαϊκή διοργάνωση, και συγκεκριμένα στο Τσάμπιονς Λιγκ.

 Περίοδοι σε εθνικές κατηγορίες 
ΠερίοδοςΚατηγορίαΘέσηΕπιπ. Αγώνες1ος Σκόρερ ΚΠΚύπελλοΕυρωπαϊκές 
διοργανώσεις2014-15 4Γ' Εθνική 8 - 12-14 - - ? - - -  -  -2015-16 4Γ' Εθνική 2 - 20-2 - - Θ. Πανάρας  - - -  -  -2016-17 3Β' Εθνική  2 - 24-6 - - Θ. Καμαριώτης - - -  -  -2017-18 2Α2 Εθνική 10 - 14-16 - - Σ. Τζόρτζεβιτς 3η - Α' Φάσης 2 -  -  -2018-19 2Α2 Εθνική 4 Play-offs 17-13 0-2 - Ν. Κακλαμάνος 3η - Α' Φάσης 2 -  -  -2019-20 2Α2 Εθνική 5 - 11-10 - - Δ. Γράβας 3η - Α' Φάσης 2 -  -  -2020-21 2Α2 Εθνική 8 - 10-10 - - Ν. Κακλαμάνος 2η - Α' Φάσης 2 -  -  -2021-22 2Α2 Εθνική 1 - 23-4 - - Δ. Γράβας 3η - Α' Φάσης 3 -  -  -2022-23 1Α1 Εθνική 10 - 5-17 - - Σ. Πρίτζετ -  - -  -  -2023-24 1Α1 Εθνική 10 - 10-17 - - Ρ. Ουάιτ -  - -  -  -2024-25 1Α1 Εθνική 5 Play-offs 11-11 1-2 - Μ. Λιούις Προημιτελικά 1 -  -  -

  Τίτλοι 
Α2 Εθνική καλαθοσφαίρισης ανδρών: 
2021-22
A1 Θεσσαλίας: 
2013-14
Final Four Θεσσαλίας: 
2013-14

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Θωμάς Αμπαράς  Δημήτρης Γράβας  Σεραφείμ Θέος  Νίκος Κακλαμάνος  Νίκος Καλλές  Θάνος Καμαριώτης  Κώστας Κομποδιέτας  Γιώργος Λεπενιώτης  Σπύρος Μαγκουνής  Γιώργος Μαυρογιάννης  Θοδωρής Πανάρας  Βαγγέλης Παπαδόπουλος  Κώστας Σαριμπαλίδης  Γιώργος Τριχόπουλος  Γιώργος Τσιαμούρας  Σωκράτης ΨαρόπουλοςΕθνΟνοματεπώνυμο  Στέφαν Τζόρτζεβιτς  Μπέντζαμιν Μόκφορντ
<div style="clear: both">

+ΠροπονητέςΕθνΟνοματεπώνυμοΘητεία  Σπύρος Παππάς  ? - Δεκ 2014  Χάρης Φόρος  Δεκ 2014 - Ιουν 2016  Κώστας Ρουμελιώτης  Ιουν 2016 - Ιουν 2017  Λευτέρης Καλογήρου  Ιουν 2017 - Φεβ 2018  Γιάννης Τζήμας  Φεβ 2018 - Ιουν 2019
<div style="clear: both">

 Τμήματα υποδομής 
Οι ακαδημίες του συλλόγου απευθύνονται σε αγόρια και κορίτσια ηλικίας 6-16 ετών. Οι προπονήσεις πραγματοποιούνται στα Κλειστά Γυμναστήρια σχολικών συγκροτημάτων της Καρδίτσας. Οι νεανικές ομάδες λαμβάνουν μέρος στα αντίστοιχα ηλικιακά πρωταθλήματα που διοργανώνει η Ένωση Σωματείων Καλαθοσφαίρισης Θεσσαλίας.

 Σημειώσεις 

 Παραπομπές 

 Εξωτερικοί σύνδεσμοι 

 «Κλειστό Καρδίτσας», πληροφορίες στον ιστότοπο Gipeda.gr

Κατηγορία:Α.Σ. Καρδίτσας
Κατηγορία:Αθλητικοί σύλλογοι Καρδίτσας
Κατηγορία:Ιδρύσεις αθλητικών συλλόγων το 2006
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2006
Κατηγορία:Σωματεία Ε.Σ.ΚΑ.Θ.